Linkside Lodge | LekkeSlaap
Linkside Lodge is in die stil, boomryke Linkside-woonbuurt geleë waar gaste in rus en vrede kan ontspan. Dis naby die sakegebied en winkelsentrum. Die strand en die lughawe is net 10 minute hiervandaan.
Linkside Lodge bied verblyf in 2 Dubbelkamers en 'n Gesinskamer met slaapplek vir 4. Elke kamer is gerieflik ingerig en beskik oor 'n privaat ingang, 'n en suite-stort, koffie- en teemaakgeriewe, 'n haardroër, yskassie, mikrogolfoond en 'n TV met sekere DStv-kanale.
'n Kontinentale ontbyt word in die kamers of in die ontbyt-area bedien. Aandete is beskikbaar, mits dit vooraf gereël word.
Veilige parkeerplek is agter 'n afstandbeheerde motorhek beskikbaar. Linkside Lodge het braaigeriewe en 'n swembad. Gratis WiFi is beskikbaar.